Imigracioni dhe kriza financiare hedhin dyshime për një Evropë pa kufij
Analistët thonë se duhet riorganizuar Shengeni dhe ndërtuar një sistem më i mirë për monitorimin e kufirit.
Ndërkohë që Evropa përpiqet të përmbajë krizën financiare brenda eurozonës, një tjetër përpjekje për thellimin e unitetit evropian gjithashtu po sfidohet, zona Shengen e udhëtimit të lirë. Nga Parisi, korrespondetja e Zërit të Amerikës Lisa Bryant njofton se imigracioni ilegal, kontrolli i pamjaftueshëm, korrupsioni dhe shqetësime mbi sovranitetin po pengojnë ëndërrën e udhëtimeve pa kufi. Tashmë, për evropianët është diçka e zakonshme përdorimi i euros në 17 vendet që ndajnë këtë monedhë. Po ashtu, atyre nuk u duhet të mendojnë para se të kalojnë kufinjtë e dhjetëra shteteve pa patur nevojë të tregojnë pasaportat. E krijuar më shumë se 10 vite më parë, e është quajtura zona Shengen, tani ka 25 shtete, përfshi vende si Zvicra dhe Norvegjia që nuk janë pjesë e Bashkimit Evropian. Komisionerja e Çështjeve Evropiane Cecilia Malmstrom, e cila kërkon rregulla të reja për Shengen, argumenton se përfitimet janë të shumta. Por sot, vijueshmëria e Shengenit po vihet në pikpyetje. Javën e kaluar, pjestarët bllokuan anëtarësimin e Rumanisë dhe Bullgarisë nga shqetësimet se ato vende nuk po bënin sa duhet për të luftuar korrupsionin, krimin dhe imigracionin e paligjëshëm. Droja mbi imigracionin gjithshtu po shuan mbështetjen ndaj Shengenit në vendet pjestare si Spanja, Gjermania, Danimarka dhe Franca. Përshembull Franca përforcoi kontrollet e saj kufitare me Italinë në fillim të vitit për të penguar valën e imigrantëve të paligjëshëm nga Afrika e Veriut. Parisi ju bashkua Spanjës dhe Gjermanisë duke shprehur shqetësime rreth kalimit nën Bashkimin Evropian të përgjegjësive kryesore për Shengenin. Në fund të fundit, thotë eksperti i Qendrës për Reforma në Imigracion me qendër në Bruksel Hugo Brady, është mungesa e besimit. Ndërkohë, politikanët kundër imigracionit si deputeti evropian Bruno Gollnisch i Partisë së Frontit Kombëtar në Francë, po fitojnë mbështetje publike me argumentet se Shengen ose duhet të jetë më i fuqishëm ose të shpërbëhet. Greqia e cila ndodhet në qendër të krizës evropiane të defiçitit po ashtu ka kufinjtë më porozë në Shengen. Ekspertët thonë se shumica e imigrantëve të paligjëshëm e kalojnë kufirin me Turqinë. Për momentin, agjencia e Bashkimit Evropian Frontex për kontrollin e kufirit po monitoron kufirin grek ndërkohë që ai vend nuk ka lidhje kufitare me vendet e tjera të Shengenit, duke penguar kështu përpjekjet e imigrantëve për të shkuar përpara. Madje, ndërkohë që kriza e borxheve të Greqisë ka lëkundur besimin evropian, zoti Brady thotë se të njëjtën gjë ka bërë edhe problemi i imigracionit. Zoti Brady beson se vendet evropiane kanë nevojë të riorganizojnë Shengenin dhe ndërtojnë një sistem më të mirë për monitorimin e kufirit. Ndërkohë që perspektivat duket të pamundëshme për shpërbërjen e zonës së lëvizjes së lirë së shpejti, ai thotë se nëse ndodh kjo, do të kishte ndikim rrënues në ekonomitë dhe turizmin e Evropës, ndërkohë që rajoni po mundohet të dalë nga kriza financiare.